טי. ג'יי. ליף

טיי ג'ייקוב "טי. ג'יי." ליף (באנגלית: Ty Jacob "T. J." Leaf; נולד ב-30 באפריל 1997) הוא כדורסלן ישראלי-אמריקאי, המשחק בעמדות הפאוור פורוורד והסנטר במכבי תל אביב. 

השתתף במשחקי נבחרת ישראל עד גיל 18 בטורניר פיב"א דרג ב', וסייע לה לעלות לדרג א'.  בשנת 2018 הוכרז ליף כישראלי וזומן לסגל הנבחרת הבוגרת.

ליף נבחר במקום ה-18 על ידי אינדיאנה פייסרס בדראפט ה-NBA 2017, והוא השחקן הישראלי השלישי בהיסטוריה ששיחק בליגת ה-NBA. 

ראשית חייו
ליף נולד בתל אביב לקרן ובראד ליף, בעת שאביו היה שחקן פעיל במכבי תל אביב, בשלהי הקריירה שלו ככדורסלן בישראל, שבה שיחק במשך 17 שנה. ליף גדל בתל אביב במשך כשנתיים וחצי לפני שמשפחתו חזרה לארצות הברית והתיישבה בסן דייגו, קליפורניה.

ליף למד בתיכון Foothills Christian באל קאחון, קליפורניה, שם שיחק בקבוצת הכדורסל שאותה אימן אביו. בשנתו השנייה קבע ממוצעים של 27.4 נקודות, 14.2 ריבאונדים, 4.8 אסיסטים, 1.8 חטיפות ו-2.7 חסימות למשחק, והוביל את התיכון שלו לאליפות דרג ב' של מחוז סן דייגו בקליפורניה. עיתון Cal-Hi Sports הכתיר אותו כשחקן השנה של דרג ב' בקליפורניה.

בשנתו האחרונה בתיכון, הוביל את הקבוצה למקום השלישי בדירוג הארצי של קליפורניה, בעודו קובע ממוצעים של 28.4 נקודות, 12.4 ריבאונדים ו-5.1 אסיסטים. הוא הוזמן לשחק במשחקי  מקדונלד'ס אול-אמריקן. (מקבילים למשחק האולסטאר של ה-NBA ברמת התיכונים) של  ובליסלייף (Ballislife), ונבחר לחמישייה השנייה הכל-אמריקאית (All-USA) של עיתון USA Today. הוא סיים כמועמד במקום השני לפרס "מר כדורסל של קליפורניה" (California Mr. Basketball). ליף סיים את קריירת התיכונים במקום השני בכל הזמנים במחוז סן דייגו הן בנקודות (3,022) והן בריבאונדים (1,476).

קריירת מכללות
ב-2014 סיכם ליף עם אוניברסיטת אריזונה לשחק בשורותיה תחת המאמן שון מילר. הוא נבחן לנבחרת ארצות הברית עד גיל 19, שאומנה בידי מילר, אך נופה במחנה האימונים ביוני 2015. באוגוסט חזר בו ליף מהתחייבותו לאריזונה, ולאחר שלושה חודשים חתם על הסכם לשחק במדי UCLA, תוך שהוא דוחה הצעות מאוניברסיטת אורגון ומאוניברסיטת המדינה בסן דייגו. ב-5 בדצמבר 2016 זכה במדי UCLA בתואר שחקן השבוע של המחוז הפסיפי-12 (Pac-12).

לאחר עונה אחת ב-UCLA, שבה העמיד ממוצעים מצוינים של 16.3 נקודות, 8.2 ריבאונדים ו-2.4 אסיסטים, החליט לנסות להיבחר בדראפט 2017.

 קריירה ב-NBA 
אינדיאנה פייסרס
ליף נבחר במקום ה-18 על ידי אינדיאנה פייסרס בדראפט ה-NBA 2017, וב-19 באוקטובר 2017, ערך את הופעתו הראשונה בליגה נגד הברוקלין נטס. ליף סיים את המשחק עם 0 נקודות, 2 ריבאונדים, אסיסט אחד וחסימה אחת. ב-20 באוקטובר 2017 קבע שיא קריירה של 17 נקודות במשחק נגד פורטלנד טרייל בלייזרס, וב-10 באפריל 2019 שבר את שיאו כשקלע 28 נקודות מול אטלנטה הוקס. לאורך 3 עונותיו הראשונות באינדיאנה שותף ב-139 מתוך 237 משחקי הקבוצה בעונה הסדירה, ובשני משחקים בלבד מתוך 15 משחקי הקבוצה בפלייאוף. ממוצעיו הכוללים לאורך התקופה עמדו על 3.3 נקודות ו-2.0 ריבאונדים בממוצע למשחק.

בנובמבר 2020 הועבר בטרייד לאוקלהומה סיטי ת'אנדר, תמורת ג'יילן לקיו. ב-18 בדצמבר 2020 הקבוצה הודיעה על שחרורו, בסיום שלב הקדם-עונה, ובכך הפך לשחקן חופשי.

פורטלנד טרייל בלייזרס
ב-13 באפריל 2021 חתם על חוזה דו כיווני בקבוצת פורטלנד טרייל בלייזרס.

נבחרת ישראל
ביולי 2015, חודש לאחר שנופה מנבחרת ארצות הברית עד גיל 19 על ידי המאמן שון מילר, הצטרף ליף לנבחרת הנוער של ישראל, לקראת משחקי אליפות אירופה לדרג ב' עד גיל 18 שנערכה באוסטריה. הנבחרת הגיעה עד לגמר האליפות, שבו הפסידה 73-72 לשוודיה, ועלתה לדרג א'. ליף סיים את המשחקים כשחקן המצטיין של הטורניר, שאותו סיים עם ממוצעים של 16.1 נקודות ב-55 אחוזי קליעה מהשדה, לצד 8.4 ריבאונדים, בתשעה משחקים. בשנת 2018 הוכרז ליף כישראלי וזומן לסגל הנבחרת הבוגרת.

סטטיסטיקות הקריירה
בליגת ה-NCAA
 עונה קבוצה משחקים חמישייה דקות אחוזים מהשדה אחוזים מהשלוש אחוזים מהקו ריבאונדים אסיסטים חטיפות חסימות נקודות  UCLA 35  35  29.9  0.617  0.466  0.679  8.2  2.4  0.6  1.1  16.3 קריירה 35  35  29.9  0.617  0.466  0.679  8.2  2.4  0.6  1.1  16.3

בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  אינדיאנה 53  0  8.7  0.471  0.429  0.625  1.5  0.2  0.1  0.1  2.9  אינדיאנה 58  1  9.0  0.541  0.258  0.613  2.2  0.4  0.2  0.3  3.9  אינדיאנה 28  1  7.9  0.419  0.278  0.438  2.5  0.3  0.4  0.1  3.0  פורטלנד 7  0  5.0  0.500— 1  0.7 0.1  0.3  0.1  1.7 קריירה 146  2  8.5  0.492  0.341  0.585  1.9  0.3  0.2  0.2  3.3

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  אינדיאנה 1  0  4.0  0.000  0.000  0.000  0.0  0.0  0.0  0.0  0.0  אינדיאנה 1  0  10.0  0.000  0.000  1.000  3.0  0.0  0.0  0.0  2.0  פורטלנד 3  0  2.3 0.750—— 1.0 0.0  0.0  0.0  2.0 קריירה 5  0  4.2  0.429  0.000  1.000  1.2  0.0  0.0  0.0  1.6

קישורים חיצוניים





הערות שוליים

קטגוריה:כדורסלנים אמריקאים
קטגוריה:כדורסלנים ישראלים
קטגוריה:תל אביב-יפו: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:כדורסלני אינדיאנה פייסרס
קטגוריה:כדורסלני פורטלנד טרייל בלייזרס
קטגוריה:כדורסלנים ישראלים בליגת המכללות בארצות הברית
קטגוריה:בחירות דראפט של אינדיאנה פייסרס
קטגוריה:כדורסלנים ישראלים בליגת ה-NBA
קטגוריה:ישראלים שנולדו ב-1997
קטגוריה:אמריקאים שנולדו ב-1997